stanford-oval/wikipedia huggingface dataset:
גנוב על החיים
דמויות ומדבבים

| שם הדמות | שם המדבב/ת בשפת המקור | שם המדבב/ת בעברית | אודות הדמות |
| --- | --- | --- | --- |
| גרו | סטיב קארל | אוהד שחר | נבל-על לשעבר אשר הפך לסוכן של הליגה נגד נבלים. גרו מתמקד בשלב הזה בחייו במשפחתו. בסרט זה גרו נאלץ להביס את יריבו הוותיק מקסים לה מאל. |
| מקסים לה מאל | ויל פרל | יניב ביטון | יריבו הוותיק של גרו מתקופת בית הספר אשר אשר נוטר טינה ארוכת שנים כלפי גרו משום שבצעירותם גרו ניצח בתחרות כישרונות בה הוא התחרה נגדו. מקסים הפך בינתיים לנבל-על בעל כוחות מיוחדים שמאפשרים לו לגרום לאנשים להפוך להכלאות בין ג'וקים לבני אדם. הוא מעוניין להשתלט על העולם ולנקום בגרו. |
| לוסי ווילד | קריסטן ויג | ליאת הר לב | אשתו של גרו וסוכנת בליגה הבינלאומית נגד נבלים. לוסי היא גם אמם של הבנות המאומצות מארגו, אגנס ואדית' והבן הביולוגי גרו ג'וניור. |
| מרגו | מירנדה קוסגרוב | מאיה לבני | הבת הבכורה מבין בנותיהם המאומצות של גרו ולוסי. מרגו היא נערה אינטליגנטית ואחראית. |
| אידית | דיינה גייר | ג'ון אבני | הבת האמצעית מבין בנותיהם המאומצות של גרו ולוסי. |
| אגנס | מדיסון פולאן | נור אבני | הבת הצעירה מבין בנותיהם המאומצות של גרו ולוסי. |
| גרו ג'וניור | טרה סטרונג | טרה סטרונג | בנם הביולוגי של גרו ולוסי. מקסים חוטף את גרו ג'וניור במהלך הסרט ומתכנן להפוך אותו להכלאה בין אדם למקק. |
| סיילס טוסיקבאום | סטיב קוגן | דודו ניב | ראש הליגה הבינלאומית נגד רשעי-על. |
| ולנטינה | סופיה ורגרה | לירון אלידי | החברה ושותפתו לפשע של נבל העל מקסים לה מאל. בבעלותה כלב מלטזי. |
| פופי | ג'ואי קינג | נעמה שטרית | הבת המתבגרת הג'ינג'ית של השכנים החדשים של גרו בעיירה מייפלאוור. פופי שואפת להיות נבלית-על ולאחר שהיא מזהה את גרו היא מאלצת אותו לסייע לה לבצע שוד בבית הספר הישן שלו. לבסוף היא הופכת לבת ברית של גרו. |
| המיניונים | פייר קופין | פייר קופין | יצורים קטנים וחמודים בצבע צהוב עם ג'ינס קצר בצבע כחול, אשר משרתים את גרו ועוזרים לו בכל משימה. |
| המנהלת פראו אבלצ'לנט | כריס רנו | שמחה ברבירו | מנהלת המוסד שבו גרו למד. |
בנוסף, סטיבן קולבר, קלואי פיינמן וכריס רנו לוהקו לתפקידי משנה.
הפקה

בראיון בספטמבר 2017, חשף מנכ"ל אילומיניישן, כריס מלדנדרי, כי סרט רביעי בסדרת גנוב על נמצא בפיתוח. ההפקה יצאה לדרך עד יוני 2022, כאשר סטיב קארל התחיל את הקלטת הקול שלו לאחר כמה מפגשים.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | שיר מקורי – סרט אנימציה | "Double Life" | מועמדות |  |
| פרס סאטורן | 2 בפברואר 2025 | סרט האנימציה הטוב ביותר |  | מועמדות |  |
הערות שוליים

↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| גנוב על הירח |
| --- | --- | --- |
| סרטים | גנוב על הירח (2010) • גנוב על המיניונים (2013) • המיניונים (2015) • המיניונים מכסחים (2016) • גנוב על העולם (2017) • המיניונים: עלייתו של גרו (2022) • גנוב על החיים (2024) |  |
| דמויות | סטיב קארל (גרו) • קריסטן ויג (לוסי) • בנג'מין בראט (אל-מאצ'ו) • מירנדה קוסגרוב (מארגו) • דנה גייר (אדית') • אלזי פישר (אגנס) • ראסל בראנד (נפריו) • סטיב קוגן (סיילס טוסיקבאום) • מויסס אריאס (אנטוניו) • פייר קופין (קווין, בוב וסטיוארט) • ג'ניפר סונדרס (המלכה אליזבת השנייה) |  |
| בימוי | פייר קופין • כריס רנו • כריס רניוד |  |
| --- | --- |
בקרת זהויות :  LNB: 000350635
אותיות וילדים

| --- | --- |
אותיות וילדים
 תדירות:  אחת לשבועיים
 סוגה:  לילדים מהמגזר הדתי
 מו"ל:  אביחי בוארון, מים תקשורת והוצאה לאור
 בעלים:  מים תקשורת
 עורכת ראשית:  רוני בוצר וחנה נקי
 תאריכי הופעה:  1987–הווה (כ־38 שנים)
 שפה:  עברית
 תפוצה:  פעם בשבועיים
 מדינה:  ישראל ישראל
 https://otiyotveyeladim.co.il/
 
"אותיות וילדים" הוא עיתון ילדים דתי לאומי המיועד לגילאי 7–15. הוא מופץ למנויים בלבד ויוצא לאור פעם בשבועיים על ידי חברת מים תקשורת והוצאה לאור.
היסטוריה

'אותיות' נוסד בשנת 1987 על ידי אורי אורבך (שהיה עורכו הראשון) במטרה לתת מענה לקורא הדתי הצעיר שביקש להימנע מתכנים לא מתאימים או לא צנועים שהופיעו בעיתוני ילדים ונוער אחרים, כמו מעריב לנוער, ראש אחד ואחרים. העיתון עסק בנושאים כלליים, בצד תכנים שיועדו לקורא דתי דווקא, כמו רעיונות לפרשת השבוע, מידע על המתרחש ביישובים הדתיים, טורים של מדריכים בתנועת בני עקיבא, חידות ותשבצים בנושאים יהודיים ועוד.
סביב שנת 1990 נקלע העיתון לקשיים כלכליים, נרכש על ידי כולנו (שבועון לילדים), והופעל במסגרתו. סביב 1992 נרכש העיתון על ידי מוסדות בית אורות.
ב-2011 אוחד 'אותיות' עם עיתון 'מקור לילדים' מבית מקור ראשון בשם 'אותיות לילדים'. לאחר כמה חודשים קוצר השם ל'אותיות'. העיתון בפורמט החדש קליל יותר מבחינת תוכן, ומכיל עמודים רבים של קומיקס.
החל משנת 2014 ועד שנת 2018 היה מצוי העיתון תחת חסותה של תכלת תקשורת. בהמשך רכשה את העיתון חברת "מים תקשורת", שבבעלותה נמצאים גם המגזינים "ילדים" ו"פנימה". בשנת 2019 אוחד המגזין עם מגזין "ילדים", ושמו שונה ל"אותיות וילדים". מאז השתנתה תפוצת העיתון לפעם בשבועיים והוא מכיל 84 עמודים.
עם עורכי העיתון הוותיקים נמנו אורי אורבך, במבי שלג, חיותה דויטש ולירון נגלר-כהן. עורכת העיתון מ-2011 עד ל-2014 הייתה ליאת רוטנר, שהתחילה את דרכה המקצועית ככתבת נוער בעיתון. רוטנר פוטרה בעקבות הכנסה מוטעית של עמוד קומיקס שאינו תואם את רוח המגזין, משום שהופיע בו דינוזאור המדבר על נשיקה צרפתית במשחק אמת או חובה. העורכת שהחליפה אותה היא פנינה גפן. לאחר האיחוד עם מגזין "ילדים" ערכו את העיתון עדי אהרון ונופיה בר ניצן, שעזבו מאז, וכעת העורכות הן חנה נקי ורוני בוצר.
מוספים

בצד 'אותיות' ראה אור מוסף בשם 'סוכריות' שיועד לגילאי הגן עד כיתה ג', וראה אור פעם בחודש. ב-2011, עם איחוד 'אותיות' ו'מקור לילדים', אוחד 'סוכריות' עם הירחון 'ענקים' של מקור לילדים, ושם המוסף המאוחד היה 'סוכריות'. ב-2012 נסגר הירחון לצעירים, ומאז משובצים כמה עמודים לקוראים הצעירים בגיליונות 'אותיות'.
ב-2023 נוסף עלון חדש לאותיות בשם "מדע וטבע",  הרואה אור אחת לחודש ומצורף לעיתון, ועוסק בעיקר בטבע וחיות, יחד עם ארכאולוגיה, מדע, רפואה וטכנולוגיה.
ב-2020 נוסף מוסף חדש לעיתון ושמו "אותיות לנוער" אשר מיועד לבני נוער.
כותבים

בכתיבת העיתון נטלו חלק בעבר ובהווה כותבים ידועים כמו אורי אורבך, חיותה דויטש, זהבה קור, דורית אורגד, מושיק לין, אבי סגל, אושי גרוס, חגי סגל, אמונה אלון, הרב חיים סבתו, תמר הירדני, אורית נבון, דורון שפר, מירי מיכאלי, חיים ולדר ונדב נוה, וכן המאיירים שי צ'רקה, ג'קי ירחי, אורי פינק, יוסי שחר ואחרים.
אחת לשנה נערכת תחרות בה נבחרים כתבים צעירים ממנויי העיתון להצטרף למערכת. הכתבים הצעירים לוקחים חלק פעיל במערכת העיתון, על ידי כתיבת כתבות, בחני פתע, מדורי דעה ופרויקטים מיוחדים נוספים. בתוך המגזר הדתי לאומי הכתבים הצעירים זוכים להרבה הערכה, ועיתון "אותיות" נחשב לדרך בה נוער דתי יכול לכתוב ולבטא את עצמו בסביבה המתאימה לו. בין הכתבים הצעירים הראשונים בעיתון, היו הזמר סיני תור, הסופרת ליאת רוטנר והעיתונאי ארנון סגל.
מדורים בולטים

בכל גיליון מופיעים בין השאר מדורי "שבצאי" - תשבצים, משחקים ושאלות חשיבה, מדור אקטואליה, מדור אנגלית, מדורי דעות ו"נעים להכיר" - בכל פעם שניים מקוראי העיתון מספרים על עצמם.
סיפורים בהמשכים: "עלילות לוט", "אבא בחופשת לידה", "צנחן וחצי" וסיפורים אחרים מאת זהבה קור זכו להצלחה רבה ואף יצאו לאור כספרים. גם המדורים "יורי שובר שתיקה" (שם הספר- השתיקה של יורי") "פאלאג'י" מאת מושיק גולסט, וגם סדרת הספרים "החיים על פי ינון'' מאת נדב נווה והסדרה ''מיומנו של אבא (שמנסה להיות) סבבה'' מאת  יהונתן רוזנהק מבוססים על הרעיון שנוצר בעת כתיבתם כמדורים בעיתון. גם הסדרה ''איזהו גיבור'' יצאה לאור כספר והסדרה ''זוקי'' מאת שלומי צ'רקה.
מיקי המקרר: סיפורה של משפחה כפי שהשתקף מן הפתקים שהשאירו זה לזה על גבי המקרר בבית. "מיקי המקרר", שהופיע בשנות התשעים, שימש כנראה לרעיון למדור "משפחה ב-SMS", שהופיע עם חלוף השנים והתפתחות הטכנולוגיה. ואחריו הופיעו גם מדורים של קבוצות ווטסאפ, כמו "סביוני השבעה" ב-2014 ו-2015, "המיקיבוביצ'ים" ב-2016, ו"רחוב התמר" ב-2021.
בבא: רצועת קומיקס שנוצרה על ידי האמן והקריקטוריסט שי צ'רקה ופורסמה בעיתון הילדים אותיות. הקומיקס עוקב אחר קורותיו של בבא, אנטי גיבור ולא יוצלח, החי בתקופת חורבן בית שני. בעקבות הפופולריות הרבה שצברה הרצועה בקרב הציבור הדתי לאומי, הקומיקס הפך לסדרת ספרים מצליחה.
הקומיקסאי אורי פינק כתב במשך שנים בעיתון- קומיקס שנקרא "תולדות העיפרון" שמספר על תולדות הקומיקס, קומיקס שמסביר איך לצייר קומיקס, מוקדם יותר- קטעים מהסדרה "זבנג'לה" שמבוססת על הספר שנועד לבוגרים יותר- "זבנג!". כיום יש בעיתון שני מדורי ציור- אחד מאת נעמה להב ואחד בשם ''סיפורים מהקלמר'' שמוצג בצורת קומיקס.
ג'ירפה בפיג'מה: מדור הבדיחות של העיתון.
החיים על פי ינון:  יומן של חנון דתי בשם ינון שמסתבך בכל מיני בעיות. הגרסה הדתית ליומנו של חנון כתב נדב נוה והאיור על ידי נעמה להב.
טורים אישיים של יהונתן רוזנהק ואבישי שטרית.
מדורי העיתון

| שם המדור | כותב/ת | מאייר/ת | צילום |
| --- | --- | --- | --- |
אותיות וילדים
| דבר העורכות | רוני בוצר וחנה נקי | - | - |
| גדי ושונרא | רונה מור | רונה מור | - |
תחרות הצילום: -
| תמיד ילד | אבישי שטרית | - | - |
| מפתח הלב | טל אור סגל | - | - |
| איזהו גיבור | נתנאל ובת-אל אפשטיין | נתנאל ובת-אל אפשטיין | - |
| נבואתה של בוחנת הלבבות | רבקה חסיד | ג'קי ירחי | - |
| על הדבש ועל העוקץ | טוביה רוזנפלד | - | - |
| שיעור ציור | נעמה להב | נעמה להב | - |
| נוטרי האש | מרים יעל בן דוד | מרים יעל בן דוד | - |
| מפקדה 009 | חיים אקשטיין | אהרן טירם | - |
| החיים על פי ינון | נדב נוה | נעמה להב | - |
| להבינה | אברהם יצחק (אביץ) מאיר | אברהם יצחק (אביץ) מאיר | - |
| ASK SMRTIE | עינב סיני (einav sinai) | עינב סיני (einav sinai) | - |
| משנאותיות וילדים | משה גרוס וגד מכטה | חננאל תורגמן | - |
| עולמילים (פעם בחודש) | אודליה גולדמן | אודליה גולדמן | - |
| עוברים את הגבול (פעם בחודש) | תהילה ביגמן | תהילה ביגמן | - |
| חיים כהלכה | חיים ברנסון | חננאל תורגמן | - |
| צמד חמד | נירית ברנשטיין | נירית ברנשטיין | - |
| לאיורם נלך | יצהר מאור | יצהר מאור | - |
| מתהלך בארץ | אורי אוחיון | - | - |
| שחררו | נועה נבון | חגית וולף ווצלר | - |
| הפרלמנט | אבינועם הירש | - | - |
| בוחן פתע | (כתבים צעירים) | - | - |
| שריקת פתיחה | דרור סלע | - | - |
| עובדה! | הודיה תעשה | - | - |
| ארתור ובלו | דובי קייך | דובי קייך | - |
| סבתא חיה מצילה חיות בע"מ | נופיה בר-ניצן | נירית ברנשטיין | - |
כיף כיף: הודיה תעשה
| על קצה המזלג | שרה בר אשר | - | - |
| סיפורי לילה טוב | (כותב מתחלף) | רינת גלבוע | - |
| סיפורים מהקלמר | חננאל תורגמן | חננאל תורגמן | - |
| ג'ירפה בפיג'מה | תמר הירדני | - | - |
| בזכוכית מגדלת | ג'קי ירחי | ג'קי ירחי | - |
הגלריה: -
| שבצאי | תמר הירדני | - | - |
| מתחדדים עם עדי דוד | עדי דוד | עדי דוד | - |
| רחוב התמר | חיים אקשטיין | הילה דאבי | - |
| תרבותי | נופיה בר ניצן | - | - |
| קוראים כותבים | (קוראים) | - | - |
| זוקי | שלומי צ'רקה | - | - |
| בראש של יהונתן | יהונתן רוזנהק | - | - |
נעים להכיר: -
אותיות לנוער
| ברגל ימין | רחלי מושקוביץ/מיקי שיינפלד | - | - |
| היי הרב | הרב יוני לביא | - | - |
| ת"ת תרבות | אודליה גולדמן | - | - |
| אור ברווז | אור אסולין | - | - |
| דברים ש... | נעמה להב | נעמה להב | - |
| נעים להכיר | אין | - | - |
| שעה חופשית | תמר הירדני | - | - |
לקריאה נוספת

נורית ענבר, "שלושה עיתונים, שלושה עולמות", פנים: כתב-עת לתרבות, חברה וחינוך ,16, 2001, עמ' 56–65.
הערות שוליים

↑  שוב עובר ידיים: בעלים חדשים לעיתון "אותיות",  באתר כיפה, 29 באפריל 2018
↑  גיל קלנר, ‏החרד"לים לחצו: עורכת העיתון 'אותיות' פוטרה בגלל קומיקס לא ראוי, באתר "סרוגים", 29 בינואר 2014
| דגל ישראל שבועונים בישראל |
| --- | --- | --- |
| אקטואליה | מעריב סופהשבוע • זו הדרך • בראשית |  |
| בידור ופנאי | לאשה |  |
| המגזר החרדי | משפחה • בקהילה • שעה טובה • יום ליום • הדרך • העדה • כפר חב"ד • בית משיח • המחנה החרדי • החומה |  |
| התנועה הקיבוצית | הזמן הירוק • ידיעות הקיבוץ |  |
| המגזר הדתי-לאומי | בשבע • מקור ראשון (מוצש) • שביעי |  |
| ילדים ונוער | מעריב לנוער • מעריב לילדים • אותיות וילדים • זרקור |  |
| רשתות מקומונים | רשת שוקן • ידיעות תקשורת • קו עיתונות (דתי-חרדי) • השקמה |  |
| מקומונים | העיר • כל העיר (ירושלים ומודיעין) • Time Out תל אביב • כלבו – חיפה והצפון • ערב ערב באילת • השבוע באשדוד • צומת השרון • מלאבס – פתח תקווה |  |
| בערבית | כל אל-ערב • א-סנארה • אלמיתאק • אח'באר א-נקב • פנורמה • חדית' א-נאס |  |
| בשפות אחרות | נובוסטי נדלי (רוסית) • אוי קלט (הונגרית) |  |
| שבועונים מהעבר | הארץ שלנו • דבר השבוע • דבר לילדים • העולם הזה • הפועל הצעיר • להיטון • כולנו • משמר לילדים • עיתון מיוחד • פנים אל פנים • קונטרס • רימון  • שישי  • עולמו של דיסני • רייטינג • ראש אחד • במחנה • פנאי פלוס • צוהר |  |
| --- | --- |
בקרת זהויות :  NLI: 987012281245805171 
לוגו ישן של העיתון
עוצבת חצי האש

| --- | --- |

סמל/תג היחידה
 פרטים
 כינוי:  עוצבת חצי האש
 מדינה:  ישראל ישראל
 שיוך:   צה"ל
 סוג:  חטיבת צנחנים מובחרת
 בסיס האם:  מחנה ליפקין
 אירועים ותאריכים
 תקופת הפעילות:  1977–הווה (כ־48 שנים)
 מלחמות:    מלחמת לבנון הראשונה   מלחמת לבנון השנייה מלחמת חרבות ברזל
 נתוני היחידה
 כוח אדם:  חיילי מילואים
 פיקוד
 יחידת אם:   עוצבת האש
 יחידות בת:  גדוד 697  גדוד 699  גדוד 7008  גדס"ר 6551  גדחה"ן 8219  גדס"מ 5551  פלחי"ק 5766  יחידת הניוד
 דרגת המפקד:    אלוף-משנה
 מפקד נוכחי:  אל"ם עידו קס
 מפקדים:  מפקדי החטיבה
עוּצבּת חִצֵי האש (חטיבה 551 וקודם לכן חטיבה 409) היא חטיבת קומנדו במילואים בצה"ל, הכפופה לעוצבת האש.
גדודי החטיבה מוזנים בעיקר מיוצאי חטיבת עוז וחטיבת הצנחנים.
היסטוריה > הקמת החטיבה

שלד החטיבה היה גדוד 697. גדוד זה הוקם ב־1968 על ידי רפאל איתן, אז קצין חיל רגלים וצנחנים ראשי. היחידה שהוקמה נקראה גונדת 697 (ומאוחר יותר: גנ"ט 697) וחייליה היו חיילי מילואים, בעיקר בוגרי חטיבת הצנחנים וסיירת שקד. חיילי היחידה נשלחו לחווארה לקורס לוחמה נגד טנקים. אמצעי הלחימה של היחידה היו תותחים בקוטר 90 מ"מ מתוצרת בריטניה מימי מלחמת העולם השנייה, שהוסבו בצה"ל לנשק נ"ט מוצנח. לוחמי יחידה 697 נעו על גבי ג'יפים ובאופן רגלי. במלחמת יום הכיפורים הייתה היחידה חלק מכוח הסיור של אוגדה 143, אוגדת שרון, בפיקוד אמציה חן ("פצי"). במהלך המלחמה קיבלה גונדה 697 טילים נגד טנקים מדגם BGM-71 טאו (שכונו בצה"ל "עורב"). טילים אלה הגיעו מארצות הברית ונכנסו לשימוש במקום תותחי ה־90 מ"מ הלא מדויקים. חיילי גדוד 697 הפעילו את הטילים כנגד החיילים המצרים שהיו מוצבים במגדלי התצפית לאורך תעלת סואץ, שכונו בצה"ל "תנשמות" או "קופים". מפקד האוגדה, אריק שרון, שהגיע לצפות בירי על המצרים נתן לחיילי הגדוד בקבוק שמפניה בעקבות הפגיעות.
החטיבה המיוחדת הוקמה ב־1977 על ידי מתן וילנאי כאחד מלקחי מלחמת יום הכיפורים, ונועדה להוות כוח ייעודי ללחימת נ"ט בעל מגוון יכולות, לרבות אפשרות להפעלה מוסקת.
תג החטיבה עוצב על ידי חנוך כספי, מילואימניק מפלוגה ב' בגדנ"ט 697 בחטיבה, ממיסדיו.
היסטוריה > מלחמת לבנון

במלחמת לבנון פעלה החטיבה תחת פיקודו של עוזי בן יצחק.
הרכב החטיבה במלחמה:
גדוד נ"ט קל 7008 בפיקוד גד נגבי – משגריו הורכבו על כלי רכב והיה יביל מסוקי יסעור, כלל שתי פלוגות רב"י ופלוגת ג'יפים. סך הכל 33 משגרים. כמו כן פלוגת חיר"ם ומחלקות מרגמות וסיור.
גדוד נ"ט 697 בפיקוד עירי כהן – יביל מטוסי תובלה לוקהיד C-130 הרקולס, כלל שלוש פלוגות של משגרים על נגמ"שי M-113, סך הכל 31 משגרים תקינים. כמו כן פלוגת חיר"ם ומחלקות מרגמות וסיור.
גדוד 699 בפיקוד דודו אלתר – יביל מטוסי תובלה לוקהיד C-130 הרקולס, כלל שלוש פלוגות של משגרים על נגמ"שי M-113, סך הכל 33 משגרים תקינים. כמו כן פלוגת חיר"ם ומחלקות מרגמות וסיור.
גדוד 9304 ("סנאי") בפיקודו של אברהם בן-דוד – מבוסס על נשק שלל (טילי סאגר). כלל שתי פלוגות נ"ט על בסיס נגמ"שי BRDM סובייטים נושאי סאגר, ופלוגת נ"ט עם תשעה ג'יפים ובהם משגרי סאגר קרקעיים. כמו כן פלוגת חיר"ם ומחלקות מרגמות וסיור.
פלוגת סיור בפיקודו של מרדכי בן ש"ך – רכובת ג'יפים
התכנון המקורי היה להצניח את אחד מגדודי החטיבה באזור כביש ביירות–דמשק לצורך מניעת נסיגת מחבלים מביירות, ומניעת הזרמת תגבורות מדמשק, לפרק זמן של כ־48 שעות שבו יחברו אל הגדוד כוחות צה"ל, אך תכנון זה לא יצא אל הפועל לבסוף. במהלך הקרבות ביצע גדוד 697 מארב נגד חטיבת שריון סורית. הקרבות ארכו כיומיים, ובמהלכם השמיד הגדוד, באמצעות טילי נ"ט, ובסיוע טנקים וכוחות חי"ר, עשרות טנקים, כלי רק"ם ושלושה מסוקי קרב מסוג גאזל. גדוד 7008 הניח מארב לכוחות שריון סוריים. בקרב שהתפתח דקות ספורות לפני כניסתה לתוקף של הפסקת האש השמידו הלוחמים 11 טנקי T-72 ועוד עשרות כלי רק"ם ו־4 מסוקי גאזל.
היסטוריה > מלחמת לבנון השנייה

במלחמת לבנון השנייה השתתפה החטיבה בפיקוד אל"ם דני קס לוין, בקרבות שנערכו בתוך לבנון, תחת פיקוד עוצבת האש. החטיבה כללה 3 גדודי נ"ט – גדוד 7008 בפיקוד סא"ל דובב לוינסון, גדוד 699 בפיקוד סא"ל אבי שוהם, וגדוד 697 בפיקוד סא"ל מיכה קרסנטי, כמו כן כללה החטיבה גדוד הנדסה מובחר 8219 בפיקוד סא"ל זוהר חביב ויחידת "סנאי" בפיקודו של סא"ל אבירם אלעד. גדודי הנ"ט של החטיבה לחמו כגדודי חי"ר ותוגברו בצוותים של יחידת "סנאי" (גיל ותצפיות), ללא הציוד הייעודי שלהם, משגרי טילי טאו המורכבים על כלי רכב. במהלך הקרבות נהרגו 10 מחיילי החטיבה, תשעה מהם מירי טילי נ"ט לתוך מבנה שבו שהו חיילי פלחה"ן של החטיבה בכפר דבל, תקרית שבה נפצעו 29 חיילים נוספים, והרוג נוסף מגדוד נ"ט 7008 שנפגע מירי בקרב באזור כפר ראשף.
היסטוריה > החטיבה בסוף העשור הראשון ובעשור השני של המאה ה־21

במהלך שנות קיומה עברה החטיבה שינויים משמעותיים. בתקופתו של אביב כוכבי כמפקד החטיבה ולאחר מכן כמפקד עוצבת האש, היא אורגנה בצוותים קטנים, כשפלוגה בחטיבה הייתה קטנה בהרבה מפלוגות מקבילות בחטיבות אחרות וכללה כ־50 לוחמים. החטיבה כוללת יחידות נ"ט ויחידות הנדסה, ומאגר הגיוס שלה מתבסס על יוצאי סיירת צנחנים הסדירה, ויוצאי יחידות מובחרות נוספות כגון יחידת מגלן. בראשית שנת 2013 הוקמה בחטיבה סיירת צנחנים, הכוללת פלגת סיור, פלגת חבלה, פלגת נ"ט (במקור יחידת "סנאי"), פלוגה מסייעת ופלוגת תצפיות חטיבתית. בנוסף בשנת 2013 הוקם גדוד הנדסה מובחר במילואים, המשמש את האוגדה ומוצב תחת פיקוד החטיבה (גדחה"ן 8219, "פלסי האש"). החטיבה היא אחת מארבע חטיבות צנחנים במילואים בצה"ל.
לאחר הקמת חטיבת עוז הוחלט כי גדודי המילואים של יחידות מגלן ודובדבן שהיו כפופים עד לאותה העת לעוצבת חצי האש יועברו לחטיבת עוז, ואילו כוחות מילואים מיחידות רימון ואגוז יעברו לשרת תחת עוצבת חצי האש.
היסטוריה > מלחמת חרבות ברזל

במלחמת חרבות ברזל לחמה החטיבה בצפון רצועת עזה תחילה תחת עוצבת סיני ובהמשך תחת אוגדה 162, וסייעה בהכנעת חטיבת צפון הרצועה של חמאס. החטיבה החזירה לישראל 5 גופות של חטופים מ-7 באוקטובר. במהלך המלחמה נפלו 17 מלוחמיה ומקציניה של החטיבה.
ב-9 באוקטובר נפלו 3 לוחמים מגדוד 7008. עם תחילת הכניסה הקרקעית לרצועת עזה, פעלה החטיבה במרחב בית חאנון, והביאה להישגים רבים. ב-8 בנובמבר נפל לוחם מגדחה"ן 8219 ונפצעו 2 נוספים. ב-10 בנובמבר נפלו 4 מלוחמי גדוד 697 של החטיבה, ונפצעו 6 נוספים בפיצוץ של פיר ממולכד. החטיבה השמידה תשתיות חמאס והרגה פעילי חמאס רבים. לאחר מכן לחמה בבית לאהיא, פגעה בפעילי חמאס ואיתרה והשמידה תשתיות ואמצעי לחימה של החמאס. לאחר מכן לחמה החטיבה במחנה הפליטים ג'באליה, וגם שם השמידה תשתיות טרור ופגעה בפעילי חמאס.
במקביל לפעילות החטיבה בצפון העיר, גדוד ההנדסה של החטיבה 8219 פעל בדרום העיר עזה, וגדוד 697 מהחטיבה פעל בגזרת העיר עזה, תחת פיקוד חטיבה 14, ופגע בפעילי חמאס, ואיתר והשמיד אמצעי לחימה ותשתיות טרור. ב-11 בדצמבר 2023 נפטר מפצעיו לוחם בגדוד 699, לאחר שנפצע באורח אנוש. ב-29 בדצמבר 2023 הותר לפרסום שנפטר קצין לוחם בגדוד 7008, שנפל בקרב בצפון רצועת עזה. ב-31 בדצמבר השתחררה החטיבה משירות המילואים. ב-8 בינואר נפלו 2 לוחמים מגדחה"ן 8219 ונפצע אחד נוסף באופן קשה. ב-28 בינואר 2024 סיים גדחה"ן 8219 את משימותיו בח'אן יונס והשתחרר.
יחידת הניוד המטכ"לית

ב־1988 הוקמה במסגרת החטיבה יחידת הניוד, יחידה המתמחה בנהיגה מבצעית ומכשירה גם את נהגי החטיבה בגדודים. תפקיד היחידה הוא ניוד מהיר של לוחמים באזורי לחימה תחת אש. בשנת 1996 היחידה עברה רפורמה ביוזמת מפקד החטיבה, טל רוסו שמינה למפקד היחידה את סרן רותם שני, סייר לוחם מוערך במעגל היחידות המובחרות בצה"ל. שני יוצא סיירת גבעתי, מקים יחידת סיור 252, וקצין סדרות וניוד ביחידת מגלן לשעבר, היה שותף מרכזי להפוך את היחידה למובילה בניוד ונהיגה מבצעית בצה"ל. היחידה זכתה בצל"ש אלוף ממפקד פיקוד המרכז, יצחק איתן, בשנת 2002 על פעולתה במבצע חומת מגן. במלחמת לבנון השנייה היחידה סייעה בפינוי פצועים והרוגים משטחי הלחימה, הובלת לוחמים וגורמי מודיעין ופתיחת צירי לוגיסטיקה, על-כך זכתה בצל"ש הרמטכ"ל. כמו-כן, היחידה לקחה חלק גם במבצע עופרת יצוקה, במבצע צוק איתן, ומלחמת חרבות ברזל.
מפקדי החטיבה

| שם | תקופת כהונה | הערות |
| --- | --- | --- |
| מתן וילנאי | 1977 – 1978 | המפקד הראשון. לימים סגן הרמטכ"ל |
| יורם יאיר | 1978 – 1981 | לימים ראש אכ"א |
| עוזי בן יצחק | 1981 – 1983 | מפקד החטיבה במלחמת לבנון הראשונה, לימים מפקד אוגדת יהודה |
| גד נגבי | 1983 – 1986 |  |
| גיורא איילנד | 1986 – 1989 | לימים ראש אג"ת וראש אמ"ץ |
| עירי כהן | 1989 – 1992 | לימים מפקד עוצבת האש |
| בני גנץ | 1992 – 1994 | לימים הרמטכ"ל ה־20 |
| טל רוסו | 1994 – 1997 | לימים מפקד מפקדת העומק |
| גדי שמני | 1997 – 1999 | לימים מפקד פיקוד המרכז ונספח צה"ל בארצות הברית |
| אביב כוכבי | 1999 – 2001 | לימים הרמטכ"ל ה־22 |
| איל איזנברג | 2001 – 2003 | לימים מפקד פיקוד העורף |
| ניצן אלון | 2003 – 2005 | לימים ראש אגף המבצעים |
| דני קס לוין | 2005 – 2007 | מפקד החטיבה במלחמת לבנון השנייה |
| איתי יהודאי | 2007 – 2010 | לימים מפקד מפקדת כוחות אוויר מיוחדים בחיל האוויר |
| אמיר ברעם | 2010 – 2011 | לימים מפקד פיקוד הצפון |
| ירון פינקלמן | 2011 – 2013 | לימים מפקד פיקוד הדרום |
| נמרוד אלוני | 2013 – 2015 | לימים מפקד מפקדת העומק והמכללות הצבאיות |
| אבי בלוט | 2015 – 2017 | לימים מפקד פיקוד המרכז |
| יונתן רום | 2017 – 2019 |  |
| דוד ויינר | אפריל – 3 בספטמבר 2019 | ממלא מקום |
| אמיר פרחי | 3 בספטמבר 2019 – יוני 2021 |  |
| דוד ויינר | יוני 2021 – 16 באוגוסט 2021 | ממלא מקום |
| אפרים אבני | 16 באוגוסט 2021 – 21 ביוני 2023 |  |
| אורי לוין | 21 ביוני 2023 – 4 בספטמבר 2023 | ממלא מקום, לימים סגן מפקד המרכז להכשרת פיקוד קרבי ביבשה |
| עידו קס | 4 בספטמבר 2023 – | לשעבר רל"ש הרמטכ"ל |
לקריאה נוספת

רפאל יקר, חטיבת הנ"ט 409 ממערב לליטני במבצע "שלום הגליל" 10–11 ביוני 1982, צה"ל - המחלקה להיסטוריה, מאי 2022.
אדום מטאלי, כתבה במגזין במחנה על הקמת גדוד הנדסה בחטיבה, 21 בנובמבר 2013
עמוס הראל, אבי יששכרוף, שחר אלתרמן, קורי עכביש, הוצאת ידיעות אחרונות, 2008, עמ' 377–382, על לחימת החטיבה במלחמת לבנון השנייה
אלישיב שמשי, עוד ניצחון כזה..., הוצאת משרד הביטחון, 2013, פרק על גדוד צנחנים בחטיבת חצי האש
בועז אפרת, במחנה, לוקחים פיקוד, גיליון 44, 6 בנובמבר 2014
הערות שוליים

↑  אתר משרד הביטחון
↑  רועי כספי, המרכז להבטחת איכות, אתר זרוע היבשה, אפריל 2008
↑  צו שירות המילואים קביעת תפקידים ומקצועות לעניין חריגים במספר הימים המרבי של שירות מילואים בתקופה של שלוש שנים רצופות (הוראת שעה), התשע"א—2011, אתר משרד המשפטים
↑  רפאל יקר, חטיבת הנ"ט 409 ממערב לליטני במבצע "שלום הגליל" 11-10 ביוני 1982 ביוני , מחלקת היסטוריה, מאי 2022.
1 2 3  עידו גפן, קרב מורשת, במחנה, 7 ביוני 2012, עמוד 32
1 2 3  עפר שלח, יואב לימור, איתי כץ, שבויים בלבנון, הוצאת ידיעות אחרונות, 2007, עמ' 328
↑  עידו גפן, קרב מורשת, במחנה, 7 ביוני 2012, עמוד 32
↑  עמית קורח, השמדת מטרות איכות והשמדת המאמץ העיקרי מונחי מטרה, אתר זרוע היבשה
↑  גל פרל, "צה"ל, צה"ל, כבר באים – רות סוף, סוף למילואים"?, בין הקטבים, 15 באפריל 2023.
↑  עפר שלח, יואב לימור, איתי כץ, שבויים בלבנון, הוצאת ידיעות אחרונות, 2007, עמ' 326
1 2  אלישיב שמשי, עוד ניצחון כזה..., הוצאת משרד הביטחון, 2013, פרק על גדוד צנחנים בחטיבת חצי האש
↑  חן קוטס־בר, למפקד אוגדת עזה יש עדיין הרבה מה להוכיח, באתר nrg‏, 3 בינואר 2009
↑  חזרה ללבנון | שיחה עם לוחמי הכוח שנפגע מטילי נ"ט במלחמת לבנון ה-2, נבדק ב-2021-08-03
↑  טקס קרבי להחלפת פיקוד על גדס"ר החטיבה, באתר www.paratroops.org.il
↑  ענבר טויזר, 40 שנה לעוצבת חצי האש, ריאיון מיוחד עם מפקד חטיבת הצנחנים במילואים, במחנה, ספטמבר 2016
↑  גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024.
↑  חטיבה 551 משתחררת: "הבאתם לפירוק החטיבה הצפונית של חמאס", באתר "סרוגים", 31 בדצמבר 2023
↑   765 חללי המלחמה ששמותיהם הותרו לפרסום, באתר צה"ל
↑   פעילות חטיבת המילואים 551 במרחב בית חאנון, באתר צה"ל, 11 בנובמבר 2023
↑  חמישה לוחמי צה"ל נוספים נפלו בקרב, שישה חיילים נפצעו, באתר ערוץ 7, 11 בנובמבר 2023
↑  נחום ברנע, בבית חאנון לא נמצא אף אזרח, חי או מת. זה נראה כמו ברלין 45', באתר ynet, 12 בנובמבר 2023
↑  לילך שובל, צפו בתיעוד: יותר מ-400 מטרות הותקפו ברצועה - עשרות מהן בחאן יונס, באתר ישראל היום, 2 בדצמבר 2023.
↑  יואב זיתון, לוחמים פשטו על חמ"ל הביטחון הכללי של חמאס: זה מה שמצאו שם, באתר ynet, 5 בדצמבר 2023.
1 2  חדשות כיפה, הותרו לפרסום שמותיהם של ארבעה חללי צה"ל אשר הודעה נמסרה למשפחותיהם, באתר https://www.kipa.co.il/, ‏09/01/24
↑  אביב אביטל, מרב סבר, אלי ברק, "אני לא מרגיש גיבור אלא די פחדן, כמו ברולטה שבה מזל יכריע את גודל האבידות", באתר ישראל היום, 25 בינואר 2024.
↑   רס"ר (במיל') צביקה לביא ז"ל, באתר צה"ל
↑   סרן (במיל') הראל שרביט ז"ל, באתר צה"ל
↑  אמיר בוחבוט‏, הצצה: היחידה הסודית בצה"ל שחדרה לבונקר חזבאללה בלבנון, באתר וואלה, 23 באפריל 2015
↑  עפר שלח, מלח הארץ שאיננה, באתר ynet, 18 בינואר 2007
↑  אלי פנגס, נווד, נווט, רוכב, לוחם, באתר ynet, 19 בינואר 2007
↑  צל"ש יחידתי - יחידת הניוד, פיקוד המרכז, באתר הגבורה, מתוך "אתר הגבורה"
↑  טל זגרבה, מסביב כולם צועקים, ואני רגוע. אני אוכל לחץ לארוחת בוקר, באתר הגבורה, במחנה, 21 בדצמבר 2009, כפי שהועלה ב"אתר הגבורה"
↑  אמיר בוחבוט‏, הצצה: היחידה הסודית בצה"ל שחדרה לבונקר חזבאללה בלבנון, באתר וואלה, 23 באפריל 2015
↑  מתן וילנאי - סגן שר הביטחון, באתר גלובס, 30 במרץ 2009
סמל הגדוד עוצב על ידי לידור דדא, איש מילואים וסמל מחלקת המרגמות בפלוגה המסייעת בגדוד 697